**Nemuritor**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bat la ușa cuvintelor

îmi răspunde o bătrână

cade peste bordei

lumina eminesciană

singur

luceafărul arde

într-un colț

portretul zâmbește

nemuritor

păsesc înăuntru

file îngălbenite cu miros de tei

si cafea

ferestrele fumurii

ca niste gânduri

orchestrate,

aveau ochi

un amor trist

ucis inainte de vreme

surâde

pătat

sărmanul de mine

sertarul cu amintiri

închis

rămâne o vrajă

de zei condamnată

la un priveghi veșnic

citesc gândurile scrise

mă scriu odată cu ele

bătrâna

schimbă busuiocul de la icoana

cu gust amărui

inima altar

unde literatura

la sfat cu zeii modelează

în noi

pe Eminescu.